குமரமங்கலம் பொன்காளியம்மன் கோயில்

**குமரமங்கலம் பொன்காளியம்மன் கோயில்** தமிழ்நாட்டில் நாமக்கல் மாவட்டம், குமரமங்கலம் என்னும் ஊரில் அமைந்துள்ள அம்மன் கோயிலாகும்.

இக்கோயிலில் கிராம முறைப்படி ஒருகாலப் பூசை நடக்கி ன்றனர். ஐப்பசி மாதம் பொங்கல் முக்கிய திருவிழாவாக நடைபெறுகிறது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது

## பண்டிய குல வேட்டுவக்கவுண்டர்

இக்கோயில் பண்டிய குல வேட்டுவக்கவுண்டர் சமுதாய குல தெய்வக் கோவில் ஆகும்.முதல் திருநீர் எடுத்தல் ,ராச முப்பாடு கோயில் முப்பாடு ஆகியவைற்றை பண்டிய குல வேட்டுவ சமுதாயம் சார்ந்தவர்களுக்கு . அருள்மிகு பொன்காளியம்மன் பொங்கல் வைத்தல் ,குதிரை பிடிப்பவர், முப்பாட்டுக்காரர் அனைத்து முன்னுரிமைகளும் பண்டிய குல வேட்டுவக்கவுண்டர்  சார்ந்தவர்களுக்கு.கொங்கதேசம் பாண்டியர் ஆட்சிவசமானபோது "பாண்டியரையர்" (பாண்டியராயர்) என்ற பட்டம் தாங்கி ஆட்சி பொறுப்பு வகித்துள்ளனர். திருச்செங்கோட்டு மலைஉச்சியில் உள்ள கோயிலுக்கும், பாண்டிய ஆட்சியூராகிய குமரமங்கலத்திலும் உள்ள சிவாலயத்திற்கும் "பாண்டீஸ்வரர்" திருக்கோவில் என்று பெயர். திருச்செங்கோட்டு சித்தாலன்தூரில் உள்ள அத்தனூர் அம்மன்,திருச்செங்கோட்டு ஏமப்பள்ளி அத்தனூர் அம்மன் ராசிபுரம், விட்டம்பாளையம் அத்தனூர் அம்மன் கொளாநல்லி குலவிளக்கம்மன் எலத்துர், செட்டிபாளையம் குமாராசாமி கோயில் குலவிளக்கு& முசுக்கவுண்டனூர் கன்னிமார் கேதரம்பி&நொச்சிக்குட்டை ராக்கியண்ணன் பெருந்தலையூர், சிவகிரி,எழுமாத்தூர் பொன்காளியம்மன் பண்டிய குல வேட்டுவக்கவுண்டர் சமுதாய குல தெய்வக் கோவில் ஆகும்.

## தூரன் குல கொங்கு வேளாளர்
இத்திருக்கோவில் கொங்கு வேளாளர் தூரன் குலம் காணி கோவில் ஆகும்.
தூரன்குலம்:
தூர் என்பது நெல்பயிர் திரண்டிருப்பது. கிணறு ஏரியில் நிறைந்த சேற்றை அகற்றுவதற்கும் தூர் எடுத்தல் என்கிறோம். வேளாண்மையில் தூர் கட்டி நெற்பயிர் வளர்த்தால் விளைச்சல் பெருகும். வரப்புயர நெல்உயரும் என்றார் அவ்வையார். உழவுத்தொழிலை உழைப்பால் மிகுதிப்படுத்தி அதிக நெல் விளைச்சல் புரிந்தோர் தூரன் கூட்டத்தினர். துவரை தூரன் ஆகாது. கபிலர் பாடிய புறத்தில் வேளிருள் புலிகடிமால், இருங்வேள் ஒருவன், இவன் கொல்லிமலை அடி வாரத்தை ஆண்டவன். கபிலர் இங்கு வந்து பாரி மகளிரை மணந்து கொள்ளக் கேட்டார். இன்று சிவன் ஆண்ட ஊர் புலிக்கரட்டுப் புதூர் எனப்படுகிறது. இவனது புலிக்குத்திக்கல் சேலம் தொல்பொருள் துறையில் உள்ளது.ஈரோடு, வெள்ளக்கோயில், நொய்யல் ஆற்றங்கரையில் அமைந்த ஊர் தூரன்பாடி. தூரன் பாடியே இவர்களின் முதம்காணியாகும். வெள்ளக்கோயில் அருகில் மரந்தை புரியில் தூரன் குலத்தினர் மாந்தீசன் கோவில் கட்டினர். தூரன் என்னும் மாந்திரை என்ற தொடர் தூரன் குலத்தார் மாந்தரஞ்சேரலிடம் அமைச்சர்களாக இருந்தனர் என்பதை உணர்த்தும். செங்கோட்டு அர்த்தனாரீசுவரர் கோவில் பணி தூரன் கூட்டத்தினர் செய்தனர் என திருப்பணிமாலை கூறும்.காங்கேயம் சிவன் மலை முருகனுக்கு, தூரன் குலத்தினரில் குமார நாச்சிமுத்து அறப்பணி செய்தான் தூரன் குலத்தினர் மொடக்குறிச்சி கரியகாளியம்மனையும், வெங்கம்பூர் அக்கரைப்பட்டி முத்துசாமியையும், மேழிப்பள்ளி, அண்ணாமாரையும், குமாரமங்கலம் பொன்காளியம்மன் தூரன் குலத்தினர் காணி தெய்வங்களாக வைத்துள்ளனர். குமாரமங்கலம், பாலை, மேழிப்பள்ளி, நன்செய் இடையாறு , வெங்கம்பூர், தோட்டணி, பழமங்கலம், வீரகனூர், நல்லூர் கல்யாணி, காங்கேயம், பொன்முடி, தாழம்பாடி, அய்யம்பாளையம், கூணவேலம்பட்டி, சீராப்பள்ளி, பச்சாபாளையம், இச்சிப்பட்டி, ஆகிய ஊர்கள் தூரன் கூட்டத்தாரின் காணியூர்களாம். பெரியசாமித்தூரன் அக்குலத்திற்குப் பெருமை தந்தவர்; கலைக்களஞ்சியம் தொகுப்பாளராக இருந்தவர்.

## பண்டிய குல வேட்டுவக்கவுண்டர் வரலாறு
வேட்டுவர் சமூகத்தினர் கொங்கு மண்டலத்தின் ஆதிகுடிகள்; வேட்டை மற்றும் வேளாண்மை தொழில் புரிபவர்கள். இவர்களின் முதன்மை குல தெய்வமாக கொற்றவை (காளி) வழிபடப்படுகிறார், மேலும் கண்ணப்பர், கன்னிமார், ஆய் அம்மன், ராஜா கோயில் மற்றும் சிவாலபுரி அம்மன் போன்ற தெய்வங்களும் வெவ்வேறு பிரிவினரால் குல தெய்வமாக வழிபடப்படுகின்றன. இக்கோயில் பாண்டிய வேட்டுவ கவுண்டரின் குல தெய்வம்.

மாந்தரன்பதிகம் என்னும் பழம் சுவடி,
நிலந்தருசீர்ப் பெருங்கீர்த்தி நிலைமைபெறு பாண்டியனின்
குலம்பெருக வந்துதித்த கோவேந்தர் ஐம்பிரிவர் பூவலியர் மாவலியர் பொற்புமிகும் காவலியர் சேவகமே மிகும் வேடர் செம்மை மிகும்
வேட்டுவர்கள் பன்றிமலைமண்டலத்துப் பாகொழுகும் மதுநாட்டில் வென்றிதரு விலாடபுரி மேவியமர்ந்தரசு புரி காவலராய் கொங்கரெனும்............
எனப் பூவலியர், காவலியர், மாவலியர், வேட்டுவர், வேடர் என்னும் ஐந்துவகை வேடர் குடிகளைப் 'பாண்டியர் புத்திர வர்க்கம்' எனக் குறித்துள்ளது.Link

பாண்டிய வேந்தனின் கீழ் பணி புரிந்த முன்னோன் (அல்லது தலைவனின்) வழிவந்தவர்கள் பாண்டிய வேட்டுவர் ஆவர்.

இக்கோயில் 13 -ஆம் நூற்றாண்டைச் சேர்ந்தது,  பாண்டிய அரசு, மீண்டும், ஏழாம் நூற்றாண்டிலும் எட்டாம் நூற்றாண்டிலும், 12-14 -ஆம் நூற்றாண்டுகளில் பேரரசாக தலை நிமிர்ந்து நின்றது. பாண்டியர் கொங்கு நாட்டை மீண்டும் கைப்பற்றி வாள் அரசர் என்னும் பாண்டிய வேட்டுவ
குறுநில மன்னர்களை (வாள் அரசர் என்னும் பாண்டிய வேட்டுவரை) பாண்டியன் கொங்கு நாட்டில் நிலை நாட்டி, ஆட்சி புரிந்த காலம். பாண்டிய அரசு, பேரரசாக வளர்ந்து, வலிமை பெற்று வடக்கே வெகு காலம். சாம்ராஜ்யமாக இருந்தனர்.  பாண்டிய வேட்டுவத் தலைவர்கள் பலர் 'மன்றாடியார்' பட்டம் பெற்றுள்ளனர். பாண்டிய வேட்டுவ குலத்தார் ஒருவரும் மன்றாடியார் பட்டம் பெற்றதாகக் கொங்குப் புலவர் பட்டயமும், இருபத்து நான்கு நாட்டுப் பட்டயமும் திருச்செங்கோடு கல்வெட்டு தமிழ்நாடு கல்வெட்டு ஆய்வு எண் 116/1916 "வாள் அரசர் என்னும் பாண்டிய குல வேட்டுவரை" கூறுகிறது. கி.பி.1425 ஆம் நூற்றாண்டு திருச்செங்கோட்டில் குடியேறிய கொங்கு வெள்ளாளர்க்கு ஆதிசைவ சிவாச்சாரியாரைக் குலகுருவாக ஏற்று எட்டுக் குலத்தார் "தூரன் குல செப்பேடு" வெட்டித் தந்தனர். அவற்றில் ஒருவர் ' வாள் அரசர் என்னும் பாண்டிய குலப் "பாண்டிக்கவுண்டர்" என்பவர்அவர் சாட்சியாக வெட்டித் தந்தனர். அவர் மிகச் சிறந்த சிவபக்தர், "வாகுளாம விதிப்படி பஞ்சாட்சர உபதேசம்' பெற்றவர் என்று செப்பேடு கூறுகிறது. 

அல்லாள இளையான் பட்டயம் கூறுகிறது வேட்டுவக் கவுண்டர்கள் கி. பி. 1584 ஆம் ஆண்டு வைகாசி விசாகப் பெருவிழாவின் போது, திருச்செங்கோட்டில் கூடி, ஒரு மடம் அமைக்கின்றனர். இறைவன் பணிக்காக ஒரு தம்பிரான் நியமித்து, தொடர்ந்த செலவுகளூக்கான வருமானத்திற்கு ஏற்பாடு செய் கின்றனர்.எட்டுக் குலத்தார் செப்பேடு வெட்டித் தந்தனர். 
கீழ்கரை பூந்துரைனாட்டில் பாண்டியக் கோத்திரத்தில் "பேரக்ககவுண்டன்"என்பவர் அவற்றில் ஒருவர் என்று செப்பேடு கூறுகிறது.

## தூரன் குல கொங்கு வேளாளர் வரலாறு
தூரன் கூட்டத்தவர்கள். கொங்கதேச தொல்குடிகளுள் மிக முக்கியமானவர்கள். உத்தம குண நிபுண தூரர், நாடுபுகழ் தூரர், நீதித் தூரர், சீர்கொண்ட தூரர், சாந்த மிளிர் தூரர் என்று இலக்கியங்களில் புகழப்படுகிறார்கள்.ஆதியில் ஸ்ரீ கிருஷ்ணரின் துவாரகையில் இருந்து கங்கை சமவெளி சென்று பின்பு அங்கிருந்து கொங்கதேசம் வந்தவர்கள் என்று தூரன் அம்மானை நூல் குறிப்பிடுகிறது.முன்பு சேரன் காலத்தில் கொங்கில் நாம் குடியமர்ந்த காலகட்டத்தில் வேட்டுவர் ஆதரவு பெற்ற பாண்டியர்களுக்கும்  சேரனுக்கும் போர் மூண்டது. போரில் சேரன் மாந்தரஞ்சேரலுக்கு துணையாக வேளாளர் துணை நின்றோம். நம்மில் தூரர் மந்திரியாக இருந்து சேரனுக்கு துணை நின்று போர் நடத்தி வெற்றி தேடித் தந்தார். அந்த போரின் வெற்றிக்குப் பிறகே கொங்கில்  காலூன்றி நின்றது.அந்த வகையில் கொங்கதேசத்தில் கொங்கு குடியானவர்கள் காலூன்றி பட்டக்காரர்களாகவும், சிற்றரசுகளாகவும் நிற்க அடித்தளம் அமைத்ததே மதியூகிகள் தூரன் கூட்டத்தினர்தான். மந்திரிகளாக மட்டுமின்றி பெரும்படையையும் கொடுத்துதவியுள்ளனர். இன்றுள்ள பட்டக்காரர்கள், முதல் பணக்காரர்கள் வரை அனைத்து கவுண்டர்கள் வாழ்வும், வளமும் தூரன் கூட்டத்தாரின் கொடை என்றால் மிகையல்ல. கொங்கு வேளிர் அனைவருமே நன்றிக்கடன் பட்டுளோம். கொங்கதேசாதிபதி சேரனின் நேரடி மந்திரி, படை கொடுத்தோர், போர் நடத்தியோர் என்னும் நோக்கில் காணும்போது கொங்கதேசத்தில் தூரன் கூட்டத்தினருக்கு உள்ள உரிமையும், அதிகாரமும் விளங்க வேண்டும்.

மீண்டும், பின்னர் இடைக்காலத்தில் சோழன் மற்றும் விஜயநகர ஆட்சிகாலத்தில் ஆட்சிப்பொறுப்புகளில் பின்னடைவு ஏற்பட்டது.மைசூர் ஆட்சி காலத்தின் போது மீண்டும் குமாரமங்கலம் பகுதியில் வெங்கம்பூரில் இருந்து குடியேறிய தூரன் கூட்டத்தார் தங்கள் மதியூகத்தால் ஆட்சிப்பொறுப்பை கைப்பற்றினர். அதன் பின் கொங்கின் கிழக்குபகுதியும் கொங்கின் சரிபாதியான மழகொங்கம் (அன்றைய சேலம், நாமக்கல்) முழுதையுமே ஆட்சி செலுத்துமளவு அதிகாரம் மிக்கவர்களாக விளங்கினர்.
பகுப்பு:நாமக்கல் மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்

கொங்கதேசத்தின் மிக தொன்மையான காணிகளான காங்கயம், திருச்செங்கோடு, தூரன்பாடி, கொத்தனூர் போன்ற ஊர்களில் காணியுரிமை பெற்றதைக் கொண்டு தூரன் கூட்டத்தார் தொன்மையை யூகிக்கலாம்.
தூரன் கூட்டத்தின் ஆதி காணி தூரம்பாடியா, குமாரமங்கலமா என்பதில் மாற்றுக்கருத்து இருந்தாலும், அனைவருமே இரண்டு காணிகளின் முக்கியத்துவத்தை உணர்ந்துள்ளனர். தூரன்பாடியின் முதல் காணியாளர்கள் தூரன் கூட்டம். தூரர்கள் உருவாக்கிய ஊர்.
__FORCETOC__
__NOEDITSECTION__
__DISAMBIG__